Spoštovani,

Ministrstvo za finance sprejme v svoje delovno okolje **študenta/-ko višjih letnikov (zaključen tretji letnik oz. višji)** Pravne fakultete Univerze v Ljubljani za opravljanje študentskega dela.

Študentsko delo se bo opravljalo v Generalnem sekretariatu, Službi za upravni postopek na II. stopnji s področja carinskih in davčnih zadev, na Vojkovi ulici 57 v Ljubljani.

Služba za upravni postopek na II. stopnji s področja carinskih in davčnih zadev opravlja naslednje naloge:

* opravljanje nalog organa druge stopnje v upravnem postopku: odločanje o rednih in izrednih pravnih sredstvih v upravnem postopku s področja carinskih in davčnih zadev,
* opravljanje dejanj v upravnem sporu: zastopanje v upravnem sporu, priprava odgovorov na tožbe, pritožbe in izredna pravna sredstva, priprava pritožb in izrednih pravnih sredstev.

V skladu s temi nalogami sektorja bo študent v pomoč pri naslednjih nalogah:

* pomoč pri pripravi osnutkov rešitev spornih vprašanj z davčnega področja,
* pomoč pri zbiranju in urejanju strokovne pravne literature v povezavi z upravnimi postopki na drugi stopnji,
* pomoč pri vodenju evidence upravne in sodne prakse.

V skladu s Sklepom o urnih postavkah za študentsko delo na Ministrstvu za finance, znaša **bruto urna postavka** za pomoč pri zahtevnejših strokovnih delih **9,20 evra**.

Vse študente, ki bi si želeli opravljati študentsko delo na Ministrstvu za finance naprošamo, da svojo prošnjo pošljejo na elektronski naslov: gp.mf@gov.si, z označbo »študentsko delo v Službi za upravni postopek na II. stopnji s področja carinskih in davčnih zadev št. 100-28/2023«, **najpozneje do 25. 1. 2023**.

K prošnji priložite dokazilo o opravljenem vsaj tretjem letniku in življenjepis z morebitnimi dosedanjimi delovnimi izkušnjami, opravljenimi preko študentskega servisa.